**Kitöltési útmutató az idegenforgalmi adó (IFA) bevallásához**

**I. Bevallott időszak**: A bevallást havonta kell elkészíteni és benyújtani az illetékes Önkormányzat adóhatósági feladatait ellátó hivatalhoz a tárgyhónapot követő 15 napon belül.

**II. Adatbeszedésre kötelezett adatai**: az adatbejelentő (szálláshely szolgáltatást végző) azonosító adatait kell megadni.

**III. Szálláshelyenként benyújtott betétlapok száma:** a benyújtott „A” jelű betétlapok száma. Egy szállásadó több ingatlan esetében is végezhet szálláshelyszolgáltatást, ebben az esetben egy bevalláshoz több betétlapot (szálláshelyenként) csatolhat.

**IV. A településre fizetendő IFA összege:** a betétlap(ok) II.17. pontjában szereplő fizetendő adó összege.

**V. Aláírás:** az adózó vagy képviselője aláírása. Az adatbejelentés aláírás nélkül érvénytelen.

**„A” jelű betétlap**

**I. A szálláshely címe:** ahol a fizetővendéglátás folyik.

**II. Az adóalap megállapítása:** a szálláshelyet igénybe vevő vendégek által megkezdett vendégéjszakák száma (a vendégek száma). Itt kell feltüntetni az adómentes vendégéjszakák számát.
A 12. sorban kell kiszámolni az adóköteles vendégéjszakákat és ezt követően kell kiszámolni a számított adót. Az adó befizetése történhet átutalással, banki készpénz befizetésével, illetve készpénzátutalási megbízás felhasználásával, melyet a Marcali Közös Önkormányzati hivatal 28. számú irodájában igényelhet.